El manual del KCM Tablet

# El manual del KCM Tablet

Ehrichs, Jörg `<joerg.ehrichs@gmx.de>`

Traductor: Antoni Bella
revisió 2.0 (17 d'octubre de 2020)

Dret de reproducció © 2013 Jörg Ehrichs

Avís legal

Aquesta és la documentació per al mòdul d'Arranjament del sistema del KDE que configura les tauletes gràfiques.

Capítol 1. Arranjament de les tauletes Wacom
Arranjament de les tauletes Wacom

# Capítol 1. Arranjament de les tauletes Wacom

El mòdul Arranjament del sistema de tauleta s'encarrega de tota la configuració de la tauleta gràfica. Totes les tauletes implementades pel projecte del controlador Wacom per a Linux® són gestionades per aquesta interfície de configuració. Assegureu-vos que la vostra tauleta és detectada ja sigui a través de «xorg.conf» o «udev» i que funciona en general. Per a obtenir més informació, vegeu la detecció de la tauleta.

### Important

El controlador xf86-input-wacom haurà d'estar instal·lat en el vostre ordinador i xsetwacom haurà d'estar disponible perquè funcioni correctament aquest mòdul.

El mòdul es divideix en diverses pàgines de pestanya que s'encarreguen de tots els aspectes de la tauleta i del llapis: Perfils, Informació general, Arranjament del llapis, Botons exprés, Mapatge del plafó i Mapatge tàctil.

## Gestionar els perfils

Aquesta és la petita llista desplegable amb dos botons al seu costat. Podeu crear perfils nous i suprimir els ja existents. Cada perfil es desa i s'especifica per a la tauleta actualment connectada. Si creeu un perfil nou, es crearà automàticament amb les opcions de configuració predeterminades retornades pel controlador.

Aquí podeu especificar diferents perfils de configuració. Per exemple, si us agrada tenir un comportament diferent del llapis quan l'utilitzeu com a un substitut del ratolí per al vostre treball diari o si l'utilitzeu com un llapis per a dibuixar quelcom.

Cada perfil es pot canviar sobre la marxa i canvia directament el comportament de l'entrada de la vostra tauleta.

### Nota

El dimoni de tauleta del kded s'haurà d'estar executant en segon pla per a poder canviar els perfils i aplicar-los a la tauleta. Tot el treball és realitzat pel dimoni. El mòdul Arranjament del sistema només canviarà el perfil de configuració d'aquesta.

Configuració i informació general de la tauleta
Configuració i informació general de la tauleta

## Configuració i informació general de la tauleta

Mostra alguna informació general sobre la tauleta detectada. Al costat del nom i l'empresa de la vostra tauleta es mostra una imatge i s'enumeren tots els dispositius d'entrada detectats.

### Nota

La tauleta haurà d'estar connectada i el kded haurà d'estar en execució perquè el mòdul funcioni correctament.

Per a obtenir més ajuda en la detecció de la tauleta, vegeu la secció dels problemes de detecció.

A més de la informació tauleta, la pestanya general permet ajustar diverses dreceres globals. Cada drecera permet canviar dinàmicament les opcions de la tauleta actualment connectada.

Arranjament del llapis
Arranjament del llapis

## Arranjament del llapis

El llapis que s'utilitza juntament amb la tauleta té dos costats diferents, el principal s'anomena llapis i l'altre és la goma d'esborrar. En aquesta pestanya podreu canviar qualsevol aspecte del llapis, des de l'assignació de botons fins a la corba de la pressió i el llindar.

### Sensibilitat de la goma d'esborrar

El control lliscant permet modificar el llindar de la goma d'esborrar. Per a un ajust més fi de la pressió, és possible alterar tota la corba de pressió al diàleg Edita la corba de pressió. Per a més informació, vegeu el Diàleg corba de pressió.

### Arranjament del botó

El quadre Arranjament del botó permet alterar l'acció a executar assignada a cada botó del llapis. Un simple clic dins del quadre d'edició obrirà un nou diàleg on podreu seleccionar diferents combinacions de tecla, tecles modificadores i botons del ratolí.

Si Tocar per a realitzar l'acció està activada, el llapis haurà d'estar en contacte amb la tauleta per a permetre executar l'acció del botó. Si aquesta opció està desmarcada, cada acció del botó també funcionarà quan el llapis resti surant per sobre de la tauleta.

### Sensibilitat de la punta

El control lliscant permet modificar el llindar del llapis. Per a un ajust més fi de la pressió, és possible alterar tota la corba de pressió al diàleg Edita la corba de pressió. Per a més informació, vegeu el Diàleg corba de pressió.

Botons exprés
Botons exprés

## Botons exprés

La pestanya Botons exprés permet establir accions del botó específiques per a tots els botons del maquinari de la tauleta. Per a canviar l'acció que s'utilitza, feu clic al quadre d'edició i escolliu l'acció en el nou diàleg.

Tauleta
Tauleta

## Tauleta

La pestanya Tauleta permet ajustar les propietats addicionals de l'àrea de la tauleta quan s'utilitza juntament amb un llapis. Aquí es poden especificar l'orientació de l'àrea de la tauleta, l'espai vàlid utilitzat de la tauleta i el mode de seguiment del cursor.

### Mode de seguiment del llapis

- Associa a la pantalla: Aquest mode associa el cursor del llapis amb el moviment absolut a la tauleta. Les vores de la tauleta representen directament l'espai de la pantalla.

- Associa al cursor: Aquest mode assigna el cursor del llapis amb el moviment relatiu a la tauleta.

### Orientació

El quadre d'orientació especifica com es girarà l'àrea de la tauleta. Podeu establir un gir específic pel vostre compte en el quadre combinat o si activeu l'opció Gira automàticament amb la pantalla, la tauleta girarà automàticament juntament amb la pantalla. Això es fa per a escoltar els esdeveniments de «xrandr» quan es gira la pantalla.

Si teniu problemes amb l'opció de gir automàtic i la tauleta es gira sempre en la direcció equivocada, activeu l'opció Inverteix el gir automàtic per a invertir-ho.

### Mapatge de la tauleta

Aquesta assignació permet especificar les proporcions de la tauleta que s'utilitzaran per a cada pantalla. Això és necessari per a mantenir l'àrea de la tauleta proporcional amb l'espai de la pantalla utilitzat en el mode absolut de seguiment del llapis. Per a obtenir més informació, visiteu la secció Diàleg de selecció de l'àrea.

### Nota

Aquesta opció no funciona per al mode de cursor relatiu.

Tàctil
Tàctil

## Tàctil

La pestanya Tàctil permet establir propietats addicionals per a la part tàctil de la tauleta (si està disponible). És possible desactivar la característica tàctil a través de la casella de selecció Activa el tàctil. També existeix una drecera global que permet activar/desactivar la característica tàctil.

### Mode de seguiment tàctil

- Associa a la pantalla: Aquest mode assigna el cursor tàctil amb el moviment absolut a la tauleta. Les vores de la tauleta representen directament l'espai de la pantalla.

- Associa al cursor: Aquest mode assigna el cursor tàctil amb el moviment relatiu a la tauleta.

### Gestos

Si Activa els gestos està activada, la tauleta podrà generar esdeveniments de gestos per al dispositiu tàctil.

- Distància de desplaçament: Permet desplaçar-se a través de les finestres quan es col·loquen dos dits sobre la tauleta, movent-los cap amunt/avall es crea un esdeveniment de desplaçament. La distància s'indica en unitats de tauleta.

- Distància d'ampliació: Permet ampliar/allunyar movent dos, ajuntant-los o separant-los. La distància s'indica en unitats de tauleta.

- Temps de tocs: Aquesta vegada s'especifica en mil·lisegons quan un doble toc sobre el dispositiu es reconeixerà com a clic dret.

### Mapatge tàctil

Aquesta assignació permet especificar les proporcions del dispositiu tàctil que s'utilitzaran per a cada pantalla. Això és necessari per a mantenir l'àrea de la tauleta proporcional amb l'espai de la pantalla utilitzat en el mode absolut de seguiment del llapis. Per a obtenir més informació, visiteu la secció Diàleg de selecció de l'àrea.

### Nota

Aquesta opció no funciona per al mode de cursor relatiu.

Diàleg corba de pressió
Diàleg corba de pressió

## Diàleg corba de pressió

La corba de pressió defineix com es traduirà la pressió del llapis. La corba de pressió es defineix a través de quatre punts d'una corba de Bézier. Per a canviar aquesta corba podeu alterar els punts vermells i moure'ls al voltant de la corba.

### Nota

Utilitzeu el llapis dins del diàleg corba de pressió, per a veure els canvis directament en la corba de pressió. Una àrea blava sota la corba mostrarà la pressió aplicada del llapis.

Diàleg de selecció de l'àrea
Diàleg de selecció de l'àrea

## Diàleg de selecció de l'àrea

Aquest diàleg permet especificar l'àrea disponible de la tauleta per a cada espai seleccionat de la pantalla. Per tal de mantenir la relació d'aspecte de la tauleta, cal reduir l'àrea de la tauleta en funció de la resolució de la pantalla. Aquest diàleg permet especificar cada pantalla individualment.

Utilitzeu el botó Commuta a pantalla per a canviar entre pantalla completa (tots els monitors connectats) i cada monitor individual. Les opcions es desen per a cada configuració de la pantalla i s'aplica a la tauleta quan la selecció de pantalla és activada per la drecera global.

És possible fer un mapatge de la pantalla amb l'Àrea de la tauleta o definir aquesta àrea a la subfinestra Tauleta que hi ha a la dreta. Les proporcions de l'àrea es poden bloquejar o desbloquejar utilitzant el botó alternable Bloqueja les proporcions.

Per a mantenir la relació d'aspecte de la tauleta amb la selecció actual de la pantalla, podeu prémer el botó Estableix les proporcions de la pantalla. L'àrea de la tauleta es calcularà i es canviarà automàticament.

A més, podeu obrir el diàleg Calibra per a calibrar la tauleta amb l'ajuda de quatre punts sobre la pantalla.

Quan es tanqui el diàleg, s'utilitzarà l'última pantalla seleccionada. Si més endavant voleu alternar la pantalla, podeu utilitzar la Drecera global.

### Nota

L'àrea de la tauleta només funcionarà per al mode de seguiment absolut del dispositiu de cursor tàctil i el llapis. En el mode relatiu s'utilitzarà tota la tauleta.

Capítol 2. Dimoni de la tauleta
Dimoni de la tauleta

# Capítol 2. Dimoni de la tauleta

El dimoni de tauleta s'executarà en segon pla i farà el treball de camp. La detecció de la tauleta i l'establirà amb els perfils seleccionats. Si el dimoni no s'està executant el mòdul Arranjament del sistema i la miniaplicació del Plasma no podran funcionar correctament i la tauleta no es podrà utilitzar amb els perfils.

## Detecció de la tauleta

La detecció del dispositiu de tauleta es realitza de diverses maneres. «Solid» s'utilitza en el primer pas i realitza la implementació de «hotplug». Si «Solid» falla, els següents passos són xsetwacom list dev, lsusb i xinput --list.

Si alguna de les ordres anteriors retornen el nom de la tauleta, és que no està implementada i no pot ser utilitzada per aquest mòdul.

Problemes en la detecció
Problemes en la detecció

## Problemes en la detecció

Si no es detecta la tauleta, comproveu la pàgina del controlador Wacom del Linux® o del controlador DIGImend si la tauleta està admesa. D'altra banda, comproveu a través de lsusb si podeu trobar la vostra tauleta.

Si «udev» no s'ocupa de la detecció, afegiu la tauleta al vostre fitxer `/etc/X11/xorg.conf.d/50-tauleta.conf` (creeu-lo si no existeix) i torneu a iniciar el servidor X.

En el cas d'un dispositiu sèrie (Tauleta PC i semblants) comproveu si xinput --list enumera els dispositius d'entrada (llapis/goma d'esborrar/plafó). Si s'enumeren, doneu una ullada a la tauleta per a l'identificador intern del dispositiu de tauleta a través de xsetwacom get "Name of your pad or stylus" TabletID. Si es retorna un identificador, si us plau, envieu un correu electrònic amb tota la informació necessària a l'autor.

### Nota

La implementació de «hotplug» només està disponible si la tauleta es troba a través de «Solid» i la seva API de notificació.

«Solid» comprova si el valor per a l'entrada input.x11_options.Type és pen, stylus, eraser o cursor, o si el valor de l'entrada input.x11_driver és wacom.

Feu el favor d'enviar a l'autor si la vostra tauleta és detectada per «Solid» però amb altres valors per a millorar la compatibilitat amb la tauleta.

Capítol 3. Miniaplicació de la tauleta del Plasma
Miniaplicació de la tauleta del Plasma

# Capítol 3. Miniaplicació de la tauleta del Plasma

La miniaplicació de tauleta fa possible canviar els perfils disponibles sobre la marxa. A més podreu canviar el gir del teclat i canviar entre el mode absolut/relatiu del llapis/goma d'esborrar, independentment del perfil de configuració actual.

No cal afegir el plasmoide perquè funcioni aquest mòdul. El perfil predeterminat serà activat pel dimoni de la tauleta tan aviat com es detecti la tauleta, encara que no s'utilitzi el plasmoide. El plasmoide només és una ajuda visual per a canviar amb facilitat entre els perfils.

Capítol 4. Crèdits i llicència
Crèdits i llicència

# Capítol 4. Crèdits i llicència

Traductor/Revisor de la documentació: Antoni Bella `(antonibella5 AT yahoo.com)`

Aquesta documentació està llicenciada d'acord amb les clàusules de la Llicència de Documentació Lliure de GNU.

Aquest programa està llicenciat d'acord amb les clàusules de la Llicència Pública General de GNU.